**ОТЧЕТ**

**ЗА ДЕЙНОСТТА НА ИНСПЕКТОРАТА**

**В МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА ПРЕЗ 2019г.**

**(Резюме)**

Съгласно утвърдения от министъра на транспорта, информационните технологии и съобщенията Годишен план за дейността на Инспектората в Министерството на транспорта, информационните технологии и съобщенията за периода 01 януари – 31 декември 2019 г. са поставени следните годишни цели:

1. Постигане на законосъобразно и правилно функциониране на администрацията, чрез отстраняване на констатираните слабости и нарушения, въз основа на изпълнение на предложени мерки и предложения;
2. Извършване на независима и обективна оценка на дейността на администрацията, подобряване на дейността на администрацията, чрез формулиране на предложения/мерки за подобряване работата и отстраняване на констатираните слабости и нарушения;
3. Осъществяване на контрол и проверки по Закон за противодействие на корупцията и за отнемане на незаконно придобитото имущество и Наредбата за организация и реда за извършване на проверка на декларациите и за установяване конфликт на интереси;
4. Пълно и точно изясняване на проверяваните сигнали, както и предлагане на мерки за отстраняване на допуснатите нарушения;
5. Извършване проверки по предоставянето на административни услуги;
6. Повишаване на квалификацията, чрез осигуряване на необходимите професионални знания и умения на инспекторите.

За периода от 01.01.2019 г. до 31.12.2019 г. Инспекторатът в Министерството на транспорта, информационните технологии и съобщенията е извършил общо 38 бр. планови и извънпланови проверки, възложени със заповед на министъра на транспорта, информационните технологии и съобщенията.

Налице е пълно изпълнение на поставените цели и планираните проверки, включени в Годишния план за дейността на Инспектората за 2019 година, утвърден от министъра на транспорта, информационните технологии и съобщенията на 13.12.2018 г., изменен и допълнен на 04.09.2019 г.

През 2019 г. Инспекторатът е извършил два броя комплексни проверки в Министерството на транспорта, информационните технологии и съобщенията - в дирекция “Стопански дейности и управление на собствеността“ и в дирекция „Безопасност, технически надзор и управление на кризи“.

През 2019 г. са извършени общо 28 бр. тематични проверки в :

* Министерство на транспорта, информационните технологии и съобщенията;
* Изпълнителна агенция „Автомобилна администрация“;
* Главна дирекция „Гражданска въздухоплавателна администрация“,
* Изпълнителна агенция „Морска администрация“,
* Национална многопрофилна транспортна болница „Цар Борис III“–гр. София;
* Многопрофилна транспортна болница –гр. Пловдив;
* Изпълнителна агенция „Железопътна администрация“.

През отчетния период Инспекторатът е извършил 8 бр. извънпланови проверки, възложени със заповед на министъра на транспорта, информационните технологии и съобщенията, като 7 бр. от извънплановите проверки са извършени по постъпили сигнали в Министерството на транспорта, информационните технологии и съобщенията и 1 бр. проверка, инициирана по разпореждане на министъра на транспорта, информационните технологии и съобщенията.

През 2019 г. в Инспектората са постъпили/насочени общо 34 броя сигнали на граждани и организации срещу неправилни/незаконосъобразни действия/бездействия на служителите от администрациите, като от тях по 7 броя сигнали са извършени проверки въз основа заповед на министъра на транспорта, информационните технологии и съобщенията, 8 броя сигнали са препратени по компетентност на основание чл. 112 от Административнопроцесуалния кодекс, 7 броя сигнали са приключени на основание чл. 124, ал. 1 от Административнопроцесуалния кодекс, 9 броя анонимни сигнали са приключени на основание чл. 111, ал. 4 от Административнопроцесуалния кодекс, 3 бр. сигнали са приключени след проведено предварително проучване на основание чл. 32, ал. 5 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи.

Най–често срещаните нарушения и пропуски, установени от Инспектората в хода на извършените проверки, извършени по постъпили сигнали по Административнопроцесуалния кодекс или планови проверки са:

* неактуални, непълни или липса на вътрешноведомствени правила и процедури, както и заповеди на органа по назначаване;
* несъответствия на организацията и изпълнението на дейностите, съобразно измененията в регламентиращата ги нормативна уредба, в т. ч. и при предоставяне на административни услуги и режими;
* неправилни действия/бездействия на служители от администрацията;
* неосигурен достъп до средата за междурегистров обмен (RegiX) за членовете на комисиите по ЗПКОНПИ;
* неспазване на определените с вътрешноведомствени документи ред и организация на работа, както и осъществявания контрол на изпълнението и др.

Причините за допуснатите нарушения накратко са следните: неизпълнение и/или забава при изпълнението на служебните задължения, непознаване на нормативната уредба, незаинтересованост, липса на вътрешни актове, както и не актуализирането им, липса или занижен контрол, липса на съгласуваност, навременна комуникация и координация между отговорни дирекции по конкретен случай, непълноти, противоречиви норми в нормативната уредба и вътрешните актове и др.

В резултат на извършените проверки от Инспектората са дадени предложения и препоръки с указани срокове за отстраняване на констатираните пропуски и нарушения.

Общият брой на дадените препоръки/предложения въз основа на извършените планови и извънпланови проверки от Инспектората през 2019 г. е 77 броя.

През отчетния период Инспекторатът в Министерство на транспорта, информационните технологии и съобщенията е инициирал 18 бр. промени във вътрешноведомствените актове на проверяваните административни структури и промени в нормативни актове.

През 2019 г. бе утвърден от министъра на транспорта, информационните технологии и съобщенията Антикорупционен план 2019 г. за изпълнение на Националната стратегия за превенция и противодействие на корупцията в Република България 2015 г. – 2020 г. от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията, във връзка с изпълнение на мярка 5.8. от Плана за изпълнение на мерките по Националната стратегия за превенция и противодействие на корупцията в Република България 2015 – 2020г.

За изпълнението на Антикорупционния план от Министерството на транспорта, информационните технологии и съобщенията и второстепенните разпоредители с бюджет към министъра на транспорта, информационните технологии и съобщенията са изготвени от Инспектората шестмесечен и годишен отчет до министъра на транспорта, информационните технологии и съобщенията.